28/12/2009 | Administración LocalMunicipal
Boimorto
Aprobación definitiva das modificacións de ordenanzas fiscais e do Regulamento de honores e distincións do Concello de Boimorto

ANUNCIO O Pleno do Concello de Boimorto, en sesión plenaria ordinaria o dia 29/10/2009, aprobou inicialmente a modificación da ordenanza fiscal reguladora do IBI, a modificación da ordenanza fiscal reguladora da taxa do Punto de atención á infancia así como a aprobación inicial do Regulamento de honores e distincións do Concello de Boimorto. Expostos os expedientes anteditos en aplicación do artigo 17 do Texto refundido da lei reguladora das facendas locais aprobado por Real Decreto lexislativo 2/2004 e en aplicación do artigo 49 da Lei 7/1985 de 2 de abril de bases do réxime local, polo prazo de trinta días hábiles a contar dende o día seguinte o do anuncio no BOP de 10/11/2009, dende o día 11/11/2009 ata o día 17/11/2009, sen que consten alegacións ou reclamacións fronte aos mesmos, entendense aprobadas definitivamente ditas modificacións de ordenanzas fiscais e aprobado definitivamente o Regulamento de honores e distincións do Concello de Boimorto polo que procédese a súa publicación integra os efectos da súa entrada en vigor. Artigo 2º Tipos. 3. O tipo de gravame do imposto sober Bens inmobles, aplicable ós bens de características especiais queda fixado no 1,3%. (Esta modificación entrará en vigor para a anualidade 2010). 6.2.- A cota tributaria calcularase coas segintes tarifas máximas: - Contribucións mensuais por horas de uso, horas complementarias, matrícula anual e horas soltas. De recibir o servizo por menos de 8 horas non encaixando nas seis nin nas catro reguladas calcularase a taxa por regla de tres partindo das oito horas. O obxecto de premiar excepcionais merecementos, servicios destacados, accións e traballos valiosos en calquera dos aspectos social, político, cultural, científico, artístico ou aportacións singulares para o engrandecemento coñecementno e prosperidade de Boimorto, o Concello poderá outorgar no sucesivo honores e distincións, tales como medallas do Concello, medallas ó mérito, títulos de fillos predilectos e adoptivos de Boimorto e igualmente erixir monumentos, bustos, colocación de placas conmemorativas e denominación de rúas, prazas, avenidas, edificios, parques ou paseos co nome de aquelas persoas ou entidades que a xuízo da Corporación teñan méritos especiais ou presten servicios extraordinarios a Boimorto. Para a concesión de tódalas distincións, o Concello de Boimorto terá de observa-las normas regulamentarias que a continuación se consignan, e ter en conta que ningunha das precedentes distincións e honores, poderán seren outorgadas a persoas que desempeñen altos cargos na Administración do Estado, Comunidade Autónoma, provincia e municipio, en tanto ocupen estes cargos. Constituirán méritos para a concesión das distincións, recompensas e honores a que se contrae o artigo 1.º, os seguintes: a) Prestar servicios de relevancia a Galicia e Boimorto que representen indubidable e evidente proveito para o engrandecemento, prestixio e progreso de Galicia e da nosa vila de Boimorto. b) A realización de traballos extraordinarios de incontrastable importancia en calquera dos aspectos humanos, político, cultural, científico, artístico, económico social ou de defensa do noso patrimonio e natureza, que polo seu contido ou pola persoa, persoas ou entidades que o realicen se proxecta vinculación a Boimorto. c) A laboriosidade exemplar e extraordinaria capacidade de grandes iniciativas e realizacións levadas a cabo e postas de manifesto en beneficio dos cidadáns e da propia vila de Boimorto. d) As doazóns e fundacións benéficas, culturais, científicas, artísticas ou de outro carácter que promocionen o estudio e a investigación e favorezan en moi alto grao o Concello de Boimorto. e) En xeral, os feitos exemplares que, redundando en beneficio de Boimorto e os seus cidadáns, revistan importancia ou signifiquen unha constante protección e promoción dos intereses sociais e culturais do noso pobo e dos seus fillos. Tódalas distincións a que fai referencia este regulamento teñen carácter exclusivamente honorífico, sen que por tanto, outorguen ningún dereito administrativo nin de carácter económico. Capítulo II. Dos títulos de fillo predilecto e de fillo adoptivo do Concello de Boimorto, Hóspede ilustre, Cidadán ou cidadá de honra, embaixador ou embaixadora O título de fillo predilecto de Boimorto, solo poderá recaer en que nacese en Boimorto e polas súas destacadas cualidades persoais ou méritos sinalados e singularmente polos seus servicios en beneficio, mellora promoción ou honor de Boimorto e teña acadado o prestixio e consideración xeral tan indiscutible no concepto público. O nomeamento de fillo adoptivo poderá conferirse a prol de persoa que sen nacer en Boimorto e calquera que sexa a súa natureza de orixe, reúna os méritos e circunstancias enumeradas anteriormente. Tanto o título de fillo predilecto como o de fillo adoptivo poderá concederse como póstumo homenaxe o falecemento de personalidades nas que concorresen os merecementos citados. Os títulos de fillo predilecto e fillo adoptivo serán vitalicios e constitúen a primeira e maior distinción que o Concello de Boimorto poida outorgar. O título de fillo predilecto ou de fillo adoptivo de Boimorto, gozarán de representación persoal, por dereito propio, e ocuparán un lugar inmediato ó Concello nos actos oficiais e nas solemnidades que a Corporación celebre. Recibirán diploma acreditativo, insignia de ouro e medalla de ouro. O título de Hóspede ilustre será para aquelas personalidades que visiten o Concello de Boimorto e a súa presenza, valía e bo facer revertan positivamente en beneficio de Boimorto, ben economicamente, ou por dar a coñecer, a través deles, a nosa vila. Os méritos serán estritamente estimados. Recibirá diploma acreditativo e insignia de prata. O título de cidadán ou cidadá de honra requirirá a instrución previa dun oportuno expediente que sirva posteriormente para determina-los méritos ou circunstancias que aconsellen esta concesión. Dirixido a aqueles cidadáns que por distintas circunstancias dignificaron o nome da nosa vila, ben residentes na localidade ou que estean na emigración. Recibirá diploma acreditativo e insignia de prata. O título de embaixador ou embaixadora poderá ser outorgado a persoas que pola súa traxectoria vital e profesional destacan por enriba dos demais e que levan alí por onde van os nomes das vila de Boimorto parroquias, aldeas e do concello. As persoas ás que se lles concedan o título de embaixador ou embaixadora de Boimorto terán dereito a acompañar á Corporación municipal nos actos ou solemnidades ós que esta concorra, ocupando o lugar que se lle sinale. Recibirá diploma acreditativo e medalla de prata. A medalla de Boimorto terá carácter de condecoración municipal no seu grao máis elevado de medalla de honor e nas súas dúas categorías de ouro ou prata. A medalla de Boimorto constitúe o grao máximo das condecoracións que pode outorga-la Corporación; e respondendo a ese seu carácter excepcional terá de reservarse a súa concesión a casos tamén verdadeiramente excepcionais, de méritos extraordinarios que concorran en personalidades, entidades ou corporacións nacionais ou estranxeiras que polos seus destacados merecementos e polos relevantes servicios prestados á vila de Boimorto e honor a ela dispensado, pode considerarse polo Concello de Boimorto dignas por tódolos conceptos desta elevada recompensa. Co propósito de manter e robustece-lo prestixio da medalla de Boimorto, o Concello deberá concedela con suma limitación entre acordo e acordo. A medalla de Boimorto será acuñada segundo a súa categoría no correspondente metal de ouro ou prata, levará no anverso o escudo de Boimorto, encerrado este nunha orla, e no reverso unha lenda a determinar polo Pleno do Concello de Boimorto, así como nome e apelidos do interesado beneficiario/a e a data de concesión. Da insignia fíxanse dúas categorías: ouro ou prata. O diploma acreditativo deberá estenderse en papal pergamiño artítico e conterá de maneira sucinta os merecementos que xustifiquen a súa concesión. Poderán consistir outras distincións a conceder polo Concello de Boimorto, como recoñecemento ós acusadísimos méritos contraídos ó servicio da vila de Boimorto, na designación co nome das persoas que sexan dignas diso, de prazas, avenidas, rúas, edificios, parques ou paseos de Boimorto na colocación de placas conmemorativas que perpetúen o nome de monumentos e estatuas en lugares públicos como recordo permanente a persoas ou feitos de transcendental importancia para o Concello de Boimorto, e calquera honor que a Corporación municipal estime adecuado, en ambivalencia rigorosa coas circunstancias de cada caso. Para que poda concederse calquera dos honores e distincións que neste regulamento se mencionan, é indispensable a tramitación do oportuno expediente que permita xustificar de forma concluínte as razóns do outorgamento. As propostas de concesión de honores e distincións soamente poden tomarse en consideración cando procedan: 1.º Do señor alcalde-presidente da Corporación.2.º Da petición conxunta de cinco concelleiros.3.º De solicitude razoada dimanante de tres entidades, centros oficiais, institucións ou asociacións.4.º De instancias suscrita por máis de douscentos veciños de Boimorto. A simple incoación do expediente requirirá acordo do Concello pleno, adoptado alomenos co voto favorable dos dous tercios dos membros da Corporación. De acordarse a incoación do expediente, no mesmo acordo nomearase á persoa que actúe como xuíz Instructor e a de Secretario das actuacións. A proposta será obxecto de información pública polo prazo dun mes, con publicación do correspondente anuncio no Boletín Oficial da Provincia e na prensa local, durante o cal, ademais de presentarse a documentación xustificativa dos méritos, poderán comparecer no expediente cantas persoas o desexen para constata-los datos, noticias ou xuízos que procedan en relación coa proposta e advera-la xustificación dos merecementos coas informacións, baseándose nas evidentes constancias de servicios, feitos ou actuacións. O instructor poderá interesa-lo dictame, opinión ou asesoramento de outras persoas, entidades, empresas, organismos ou Corporacións, a fin de completar cantos elementos de xuízo considere imprescindible ou necesarios para a formalización de posterior proposta, e cando estes se emitan con carácter reservado, gardará segredo e impedirá calquera divulgación ou indiscreción. Concluída a información pública o Instructor elevará as súas actuacións ó Concello pleno con razoada proposta de acordo inspirada en severo criterio e baseada na importancia dos méritos plenamente xustificados, propoñendo a concesión ou denegación da recompensa solicitada, resolvendo, o Pleno do Concello, á vista do expediente e do dictame do xuíz instructor, e co voto favorable dos dous tercios dos membros que constitúan a Corporación. Cada nomeamento ou distintivo entregarase e imporase polo señor alcalde-presidente en acto de acusada solemnidade, no salón de sesións da Casa do Concello e en presencia da Corporación en pleno e convidándose para tal efecto ás autoridades locais e representación das entidades. Co emblema e distintivo entregarase ó interesado unha credencial en pergamiño ou cartolina, diploma, no que consten os nomes e apelidos, resume dos feitos, méritos ou servicios cos que se obtivo o galardón e recoñecemento de Boimorto, e data da concesión. O descubrimento dunha placa que dá nome a unha rúa, praza ou paseo, ou outro tipo de monumento, verificarase coa mesma solemnidade de acto público que se anunciará previamente, aínda que se terá que contar co consentimento do homenaxeado ou do seus familiares en primeiro grao no suposto de homenaxe póstumo. A Corporación, co voto favorable dos dous tercios dos seus membros, a proposta da Alcaldía ou a instancia conxunta de cinco concelleiros, e seguindo o mesmo procedemento que para o seu outorgamento, poderá privar das distincións que son obxecto deste regulamento, calquera que sexa a data en que fosen conferidas, a quen incorra en faltas que aconsellen esta medida extrema. Artigo 26.º. Coa única excepción de SS MM os Reis de España e membros da Familia Real, non poderán adoptarse acordos que outorguen honores e distincións a que desempeñen altos cargos. O presente regulamento, que consta de 26 artigos e unha disposición final, entrará en vigor ó día seguinte o da publicación do seu texto íntegro no Boletín Oficial da Provincia, transcorrido o prazo sinalado no artigo 65.2, en relación co 70.2 da Lei 7/1985, do 2 de abril. Boimorto o dezaoito de decembro de 2009. O Alcalde, Asdo.-José Ignacio Portos Vázquez.